CELEX: 22020D0839
Language: hr
Date: 2019-03-29 00:00:00
Title: Odluka Zajedničkog odbora EGP-a br. 91/2019 od 29. ožujka 2019. o izmjeni Priloga XVII. (Intelektualno vlasništvo) Sporazumu o EGP-u [2020/839]

2.7.2020   
               
               
                  HR
               
               
                  Službeni list Europske unije
               
               
                  L 210/76
               
            
         ODLUKA ZAJEDNIČKOG ODBORA EGP-A br. 91/2019
         od 29. ožujka 2019.
         o izmjeni Priloga XVII. (Intelektualno vlasništvo) Sporazumu o EGP-u [2020/839]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Direktiva (EU) 2016/943 Europskog parlamenta i Vijeća od 8. lipnja 2016. o zaštiti neotkrivenih znanja i iskustva te poslovnih informacija (poslovne tajne) od nezakonitog pribavljanja, korištenja i otkrivanja (1) treba se uključiti u Sporazum o EGP-u.
                  
               
                     (2)
                  
                  
                     Prilog XVII. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Iza točke 12. (Uredba (EU) 2017/1128 Europskog parlamenta i Vijeća) Priloga XVII. Sporazumu o EGP-u umeće se sljedeće:
            
                        „13.
                     
                     
                        
                           32016 L 0943: Direktiva (EU) 2016/943 Europskog parlamenta i Vijeća od 8. lipnja 2016. o zaštiti neotkrivenih znanja i iskustva te poslovnih informacija (poslovne tajne) od nezakonitog pribavljanja, korištenja i otkrivanja (SL L 157, 15.6.2016., str. 1.).
                        Za potrebe ovog Sporazuma odredbe Direktive sadržavaju sljedeće prilagodbe:
                        
                                    (a)
                                 
                                 
                                    u članku 1. stavku 1. izraz „UFEU-a” za države EFTA-e glasi „Sporazuma o EGP-u”;
                                 
                              
                                    (b)
                                 
                                 
                                    u članku 1. stavku 2. točki (a) i članku 5. riječi „prava na slobodu izražavanja i informiranja kako je utvrđeno u Povelji” za države EFTA-e glase „temeljnog prava na slobodu izražavanja i informiranja”;
                                 
                              
                                    (c)
                                 
                                 
                                    u članku 1. stavku 2. točkama (b) i (c) izraz „pravila Unije ili nacionalnih pravila” za države EFTA-e glasi „pravila EGP-a ili nacionalnih pravila”;
                                 
                              
                                    (d)
                                 
                                 
                                    u članku 1. stavku 2. točki (c) riječi „institucija i tijela Unije” za države EFTA-e glase „institucija i tijela EGP-a i EFTA-e”;
                                 
                              
                                    (e)
                                 
                                 
                                    u članku 1. stavku 2. točki (c) izraz „pravila Unije ili nacionalnih pravila” za države EFTA-e glasi „prava EGP-a ili nacionalnog prava”, a u članku 1. stavku 3. točki (c), članku 3. stavku 2. i članku 5. točkama (c) i (d) izraz „pravom Unije ili nacionalnim pravom” za države EFTA-e glasi „pravom EGP-a ili nacionalnim pravom”;
                                 
                              
                                    (f)
                                 
                                 
                                    u članku 1. stavku 2. točki (d) i članku 3. stavku 1. točki (c) izraz „pravom Unije te nacionalnim zakonodavstvima i praksom” za države EFTA-e glasi „pravom EGP-a te nacionalnim zakonodavstvima i praksama”.”
                                 
                              
                  
         
            Članak 2.
            Vjerodostojni su tekstovi Direktive (EU) 2016/943 na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 30. ožujka 2019. pod uvjetom da su podnesene sve obavijesti iz članka 103. stavka 1. Sporazuma o EGP-u (*1).
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 29. ožujka 2019.
            
               
                  Za Zajednički odbor EGP-a
               
               
                  Predsjednik
               
               Claude MAERTEN
            
         
         
            (1)  SL L 157, 15.6.2016., str. 1.
         
         
            (*1)  Ustavni su zahtjevi navedeni.